b'\n_START_ARTICLE_\nTrnati osat\n_START_SECTION_\nOpis\n_START_PARAGRAPH_\nTrnati osat zraste med 20 in 80 cm visoko. Zanj je zna\xc4\x8dilen venec svetlih trnatih ovr\xc5\xa1nih listov, ki obdajajo pokon\xc4\x8dne cvetne ko\xc5\xa1ke, ki se razvijejo na vrhu stebla in so svetlorumene oziroma rumenkastobele barve. Listi so rumenkastozeleni, podolgovati, pernato deljeni in imajo jaj\xc4\x8daste, ponovno deljene roglje, katerih konci so opremljeni s trni. Rastlina najbolje uspeva na kamniti in pe\xc5\xa1\xc4\x8deni podlagi alpinskega in subalpinskega pasu. Cveti od julija do septembra.'